Príslušníci Hasičského a záchranného zboru uskutočnili v 25. kalendárnom týždni 2011 spolu 524 výjazdov k požiarom, dopravným nehodám a ostatným udalostiam.

**Požiare**

V týždni od 20.06.2011 do 26.06.2011 vzniklo na území SR 143 požiarov, ktorými boli spôsobené priame materiálne škody predbežne vyčíslené na 221 476 €. Pri týchto požiaroch bola jedna osoba usmrtená a jedna osoba bola zranená. Uchránené hodnoty boli vyčíslené na 2 329 189 €.

Od 1.01.2011 do 26.06.2011vzniklo na území SR 8 220 požiarov, ktorými boli spôsobené priame materiálne škody predbežne vyčíslené na 12 179 805 €. Pri týchto požiaroch bolo 34 osôb usmrtených a 135 osôb bolo zranených. V porovnaní s rovnakým obdobím roku 2010 je počet požiarov v tomto roku vyšší o 2 381 a priame škody spôsobené požiarmi sú nižšie o 4 269 959 €. Počet usmrtených osôb je v porovnaní s minulým rokom vyšší o 14 a počet zranených osôb je vyšší o 24 ako vlani.

**Požiare v prírodnom prostredí**

V týždni od 20.06.2011 do 26.06.2011 bolo zaznamenaných na území SR 33 požiarov v prírodnom prostredí, najmä v dôsledku vypaľovania suchých porastov a používania otvoreného ohňa, následkom ktorých vznikla priama materiálna škoda predbežne vyčíslená na 1 000 €. Z toho v 3 prípadoch išlo o požiare lesného porastu, pri ktorých vznikla priama materiálna škoda, ktorá nebola vyčíslená.

**Záchranné a technické zásahy**

V týždni od 20.06.2011 do 26.06.2011 uskutočnili príslušníci HaZZ 381 záchranných a technických zásahov na území SR. Z toho 121 výjazdov bolo k dopravným nehodám, ktoré súviseli s vyslobodzovaním zakliesnených osôb a poskytovaním predlekárskej a technickej pomoci účastníkom cestnej premávky vrátane odstraňovania ekologicky nepriaznivých následkov dopravných nehôd a 260 výjazdov vykonali k ďalším záchranným a technickým zásahom, ktoré ohrozovali život a zdravie občanov. Pri uvedených dopravných nehodách boli 2 osoby usmrtené, 116 zranených a ďalších 93 osôb bolo priamo postihnutých následkami týchto udalostí.

Informovala: kpt. Ing. Silvia Jančovičová – hovorkyňa Prezídia Hasičského a záchranného zboru